recursal/SuperWikiNEXT-32B huggingface dataset:
**Rick Flag** er navnet på tre figurer som opptrer i amerikanske tegneserier utgitt av DC Comics. Figurenes relasjon til hverandre er far, sønn og barnebarn.

Faren, Richard Flag, var medlem i den opprinnelige Task Force X (eller *"Suicide Squad"*). Hans sønn, **Captain Rick Flag Jr.** ledet to forskjellige inkarnasjoner av the Suicide Squad.

Figuren hadde sin live-action debut i tv-serien *Smallville*, spilt av Ted Whittall. I DC Extended Universe, har Joel Kinnaman rollen som Rick Flag i filmene *Suicide Squad* (2016) og *The Suicide Squad* (2021).

Biografi
--------

### Rick Flag Sr.

**Richard Montgomery Flag** ledet en divisjon under andre verdenskrig som ble kalt "The Suicide Squadron". Flag var den eneste overlevende etter deres første oppdrag. Selv om det første oppdraget var en fiasko, så opplevde laget større og større suksess i senere oppdrag. Etter krigen giftet han seg med Sharon Race. Når The Justice Society of America forsvant i 1951, ble Rick Flag igjen innkalt for å tjene landet sitt, denne gangen i den nye "Task Force X". Han ofret senere livet under et Task Force X-oppdrag for å stoppe en kjeltring.

### Rick Flag Jr.

Flag ble erstattet av sønnen hans, **Richard Rogers Flag.** Den unge Rick ledet et nytt lag inn i Kambodsja, der de ble forfulgt av en Yeti. Flag var det eneste overlevende medlemmet fra dette oppdraget, med unntak av en person som ble tatt til fange av kinesiske myndigheter. Rick Flag ble senere spurt om å lede den nye "Suicide Squad" av Amanda Waller og myndighetene i USA. Rick hatet å jobbe sammen med de kriminelle under hans kommando, og han utviklet derfor nærere relasjoner med andre helter som var en del av the Suicide Squad, for eksempel Bronze Tiger.

### Rick Flag III

Rick Flag Jr. sin sønn ble adoptert bort i en ung alder. Når faren kom for å møte han, hadde ikke Rick Flag III lyst til å se han.

I andre medier
--------------

### TV

* Colonel Rick Flag Jr. opptrer i *Justice League Unlimited* i episoden "Task Force X", spilt av Adam Baldwin.
* Rick Flag opptrer også i *Smallville*, spilt av Ted Whittall. Denne versjonens virkelige navn er **Richard Stafford**.

### Film

* Rick Flag Sr. er med i *Justice League: Den Nye Grensen*, spilt av Lex Lang.
* Colonel Rick Flag opptrer i *Suicide Squad* (2016), der han ble spilt av Joel Kinnaman.
* Rick Flag opptrer igjen i *The Suicide Squad* (2021), igjen spilt av Joel Kinnaman.

### Videospill

* Rick Flag Jr. er en karakter i *Batman: Arkham Origins Blackgate*, med stemme fra Adam Baldwin.

Referanser
----------

1. ↑  Wallace, Dan. «Flag, Rich». I Dougall. *The DC Comics Encyclopedia*. New York: Dorling Kindersley. s. 128. ISBN 978-0-7566-4119-1. OCLC 213309017.
2. ↑  Cowsill, Alan; Irvine, Alex; Korte, Steve; Manning, Matt; Wiacek, Win; Wilson, Sven (2016). *The DC Comics Encyclopedia: The Definitive Guide to the Characters of the DC Universe*. DK Publishing. s. 112. ISBN 978-1-4654-5357-0.
3. ↑  Jeff Sneider. «Joel Kinnaman to Replace Tom Hardy as Rick Flagg in WB's 'Suicide Squad'».
4. ↑  Kit, Borys. «Storm Reid Joins Idris Elba in James Gunn's 'The Suicide Squad'». Besøkt 13. juli 2019.
**James David Hart** (født i Dallas i Texas) er en amerikansk skuespiller, produsent, og regissør. Han startet TITAN Teaterskole på Makrellbekken i Oslo. Han har utdanning fra den anerkjente Meadows School of the Arts som er en del av Southern Methodist University (SMU). Siden kom han sammen med 16 andre av 1400 søkere inn på Yale University School of Drama. Etter endt utdanning dro han til Los Angeles som skuespiller. Han har også studert teater på Bali og Taiwan før han startet Etudes Workshop i New York. Hart er gift med Kristina Kirkenær-Hart, som nå driver Kirkenær Ballettskole etter sin bestemor Jorunn Kirkenær.

I 2006 og 2007 startet Jim Hart en debatt i Dagbladet om monopolistisk tankegang i Norge, og dets beskyttere. Han navnga Statens Teaterhøyskole, skuespillerforbundets leder Agnete Haaland og lederen i Norsk Teaterlederforum, Carl Morten Amundsen. Artikkelforfatteren hevdet at denne tankegangen bremser utviklingen i norsk teaterkunst, og hindrer hardt arbeidende skuespillere fra å arbeide profesjonelt.

Eksterne lenker
---------------

* Om Jim Hart på TITAN Teaterskoles hjemmesider
**George Gerbner** (født 8. august 1919, død 24. desember 2005) var professor i kommunikasjon og en av grunnleggerne av kultivasjonsteorien.

Liv og virke
------------

Gerbner var født i Budapest i Ungarn, og emigrerte som poet til USA i slutten av 1939. Han tok bachelorgrad i journalistikk ved University of California, Berkeley i 1942. Han jobbet i en kort periode som journalist, kommentator og redaktør i avisen *San Francisco Chronicle* før han vervet seg til tjeneste hos US Army i 1943.

Etter krigen arbeidet han som freelancer og underviste i journalistikk ved El Camino College samtidig som han tok mastergrad (1951). Under arbeidet med sin doktorgradsavhandling i kommunikasjon ved University of Southern California publiserte han artikkel «Toward a General Theory of Communication», som senere dannet grunnlaget for kultivasjonsteorien. Hans avhandling (1955) vant USC's award for «best dissertation».[]

Gerbner arbeidet som dekan ved Annenberg School for Communication at the University of Pennsylvania (1964–1989), og var sterkt delaktig i skolens studier i kommunikasjonsteori. I 1968 grunnla han Cultural Indicators Research Project som katalogiserte innhold i amerikansk fjernsynsprogrammer (3000 programmer) og overvåket seeres reaksjoner på disse programmene.

Gerbners hovedinteresse var hvordan mediene former vår oppfatning av og holdning til vold. Hans begrep «mean world syndrome» peker på at seere som ser store mengder fjernsynsvold har en tilbøyelighet til å tro at verden er mer grusom og voldelig enn hva den faktisk er.[]

Fra 1997 arbeidet han som professor i telekommunikasjon ved Temple University. I slutten av november 2005 ble Gerbner rammet av kreft og han døde julaften samme år hjemme i Philadelphia.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/George-Gerbner, besøkt 9. oktober 2017[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Records of persons of interest, svazky.cz[Hentet fra Wikidata]
4. 1 2   Social Networks and Archival Context, SNAC Ark-ID w6tv7d83, besøkt 9. oktober 2017[Hentet fra Wikidata]

Kilder
------

* artikkel i The New York Times
* Annenberg School for Communications[*død lenke*]

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |
**George Frederick Gyles** (født 17. november 1877, død 5. februar 1959 i Vancouver) var en canadisk seiler som deltok i de olympiske leker 1932 i Los Angeles.

Gyles vant en olympisk sølvmedalje i seiling under OL 1932 i Los Angeles. Han var med på den canadiske båten «Santa Maria» som kom på andreplass i 8-meterklassen bak «Angelita» fra USA. Det var kun to båter i denne klassen. Seilingene ble gjennomført i Port of Los Angeles mellom 5. og 12. august 1932.

Mannskapet på «Santa Maria» var; Gyles, Ernest Cribb, Harry Jones, Peter Gordon, Hubert Wallace og Ronald Maitland.

OL-medaljer
-----------

* 1932 USAs flagg Los Angeles – Sølv Sølv i seiling, 8-metersklassen Canadas flagg Canada

Eksterne lenker
---------------

* (en) George Gyles – Olympedia Rediger på Wikidata

* (en) George Gyles – Sports-Reference (OL-resultater – arkivert) Rediger på Wikidata

* (en) George Gyles – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Må ikke forveksles med Paperback.
En lommeparlør
En miniatyrbibel
En politiker leser en pocketutgave av USAs grunnlov

**Pocketbok**, også kalt bare **pocket**, er en bok som har myke omslag og er passe stor til å ha i en romslig lomme, derav navnet *pocket* som på engelsk betyr «lomme». Heftede, myke pocketbøker tar mindre plass, veier mindre og er enklere å ta med seg enn tilsvarende bøker som er innbundet. Slike bøker har limfrest rygg, ofte dårligere papir og er derfor billigere å produsere. Mange forlag, også i Norge, gjenutgir innbundne romaner og populære bøker i pocketbokversjoner i store opplag og med lavere pris.

Pocketbokforlag
---------------

Pocketbok kalles *paperback* på engelsk, mens Pocket Books er navnet på den avdelingen av det amerikanske forlaget Simon & Schuster som fra 1939 var først ute med pocketutgivelser i USA. Pocketbokformatet ble opprinnelig lansert av det tyske Albatross Books i Hamburg i 1932. Forlaget spesialiserte seg på engelskspråklige bøker beregnet på det europeiske markedet og satset på heftede billigbøker i store opplag og standardisert lommeformat. Design og typografi var moderne med slående logo og fargekoder for forskjellige boktyper. Forholdene i Hitler-Tyskland hemmet imidlertid driften av Albatross Books, og det var først da det britiske Penguin Books fra 1935 overtok idéen og formgrepene fra tyskerne, at pocketboka ble en kommersiell suksess som kom til å revolusjonere bokmarkedet i vesten.

Store, engelskspråklige pocketbok-forlag i dag er:

* Ace Books
* Berkley Books
* DAW Books
* Dover Publications
* Paperback Library
* Popular Library
* Penguin Books
* Vintage Books

Deutscher Taschenbuch Verlag (dtv) i Tyskland har siden 1960 utgitt store mengder billige bøker med myke permer.

Eksterne lenker
---------------

* Den første norske pocketboka

|  |  |
| --- | --- |
| Oppslagsverk/autoritetsdata | Encyclopædia Britannica **·** NKC
 |
**Byggebransjens våtromsnorm** er en frivillig norm som tilsier hvordan bad og våtrom skal bygges. Det er byggteknisk forskrift («TEK») som er forskriften og sier hvilke minimumsstandarder et våtrom skal ha. Våtromsnormen er antatt å oppfylle et høyere nivå enn nivået til byggteknisk forskrift på våtrom. Våtromsnormen administreres av Fagrådet for våtrom (FFV), som i samarbeid med SINTEF utarbeider forslag til løsninger ved bygging av våtrom. 

Våtromsnormen er ikke lovfestet. Det er en veiledende oppskrift for hvordan våtrom kan og bør oppføres for å være i overensstemmelse med reglene i byggteknisk forskrift. 

Selv om våtromsnomen ikke er lovfestet, er det vanlig at håndverker og forbruker avtaler at våtromsnormen skal følges ved oppussing eller oppføring av våtrom. Dette blir da en del av avtalen mellom partene. 

Våtromsnormen gir forbruker krav på bedre dokumentasjon på hvordan våtrommet er oppført enn det som følger av byggteknisk forskrift. Dokumentasjonskravet omfatter tegninger av faktiske løsninger som er brukt, beskrivelse av faktiske løsninger, produktbeskrivelser av synlige produkter på våtrommet, dokumentasjon på bruk og vedlikehold samt kontrolldokumentasjon.

Historikk
---------

Våtromsnormen kom inn i byggebransjen da det oppsto alt for mange vannskader i norske bygninger.[*hvem?*][*når?*][*bør utdypes*] Det var i starten lagt opp til at alle som skulle bygge våtrom måtte være kurset i våtromsnormen, men dette ble ikke et krav. Per 2015 er våtromsnormen en frivillig ordning.

Utdannelse
----------

Utenom forslag til løsninger for å bygge våtrom holder Fagrådet for våtrom kurs for håndverkere.

Materialer
----------

Fagrådet for våtrom godkjenner også produkter som kan brukes på våtrom i Norge.

Se også
-------

* Rør-i-rør systemet

Referanser
----------

1. ↑  Lovdata.no: TEK 10
2. ↑  FFV: Fagrådet for våtrom
3. ↑  SINTEF: Byggforsk
4. ↑  "Jussportalen - våtromsnormen"
5. ↑  FFV: Materialer Arkivert 27. februar 2015 hos Wayback Machine.

|  |  |
| --- | --- |
| Oppslagsverk/autoritetsdata | Store norske leksikon
 |
Rester av landstasjonen i Whalers Bay Foto: Ryan Holliday 
Flensing av blåhval i Whalers Bay  Carl Dørnberger (1926–1928)
**Whalers Bay** er en bukt på Deceptionøya i øygruppen Sør-Shetlandsøyene. Bukten var havn for flytende hvalkokerier i første del av 1900-tallet, og fra 1912 til 1931 drev hvalfangstselskapet A/S Hektor fra Tønsberg en landstasjon her.

Whalers Bay er et eksplosjonskrater og en del av det enorme havnebassenget Port Foster, som er en oversvømmet vulkansk kaldera. Stranden i Whalers Bay er halvsirkelformet, to kilometer lang og består av svart vulkansand. Vanndybden i bukta er omkring 100 meter.

Whalers Bay ble første gang brukt som havn for flytende hvalkokerier i 1906, da Adolf Amandus Andresen og hans chilenske selskap Sociedad Ballenera de Magallanes lå oppankret med «Gobernador Bories». Andre selskap tok etter, og i 1914 var 13 hvalkokerier oppankret side om side i bukta. Hektor Hvalfangststasjon ble etablert her i 1912 for å håndtere alle hvalskrottene som ikke kokeriene var i stand til å prossesere.

I 1944 etablerte Storbritannia en permanent base (*Base B*) ved den forlatte hvalfangststasjonen som en del av Operasjon Tabarin. Etter krigens slutt ble basen overlevert til British Antarctic Survey (BAS). 5. desember 1967 framtvang et vulkanutbrudd en midlertidig fraflytning. Basen ble igjen benyttet fra 4. desember 1968 til 21. februar 1969, da ytterligere vulkansk aktivitet medførte at britene oppga basen.

Whalers Bay er oppført på Antarktistraktatens liste over historiske steder og kulturminner i Antarktis.

Bukta gikk en periode også under navnet **Factory Bay**, men blant norske hvalfangere ble den kalt **Ny-Sandefjord**.

Litteratur
----------

* Gustav Rossnes (1997). «Hvalfangstbase og kulturminne. Hektor Hvalfangststasjon – den sørligste av de norske landstasjonene i Antarktis». *Norsk sjøfartsmuseum. Årsberetning 1996*: 133–154. ISSN 0801-423X.  *Hovedkilde for artikkelen*

Eksterne lenker
---------------

* Turistguide for Whalers Bay Antarktistraktaten
* Månedens bilde – februar 2006. Riksantikvaren

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR

 |
**Helms vannkraftverk** (engelsk: *Helms Pumped Storage Station (PSP)*) er et pumpekraftverk i fjellkjeden Sierra Nevada langt øst i Fresno County i det sentral-østlige California, USA. Det utnytter vann fra to vertikalt atskilte reservoarer – Courtright Lake og det lavereliggende Lake Wishon – nordøst for byene McCall og Gregg. Installert effekt er ca. 1 212 MW i produksjon, og 900 MW i pumpemodus, fordelt på tre turbiner. 

Hovedformålet med anlegget har vært å regulere vannstanden og dernest å forsyne elektrisk kraft til storbyområdet Fresno. Total årsproduksjon er mer enn 100 GWh årlig. Anlegget stod ferdig i 1984.

Demningen er 96 meter høy og ble fullført i 1958. Pumpekraftverket fungerer slik at overskuddsvann fra Courtright Lake ledes via tunneler 300 meter rett ned til pumpekraftverket som ligger inne i fjellet, og som også sender spillvann vertikalt ut i bunnen av Lake Wishion. Ved lav etterspørsel eller tørke kan pumpekraftverket reversere de tre turbinene og pumpe vann fra Wishion-reservoaret og opp i Courtright-reservoaret.

Fallhøyden (hydraulic head) er på 520 meter.

Referanser
----------

1. ↑   Form EIA-860M, utgitt desember 2022, besøkt 20. februar 2023[Hentet fra Wikidata]
2. ↑   Form EIA-860, utgitt 2021[Hentet fra Wikidata]

Eksterne lenker
---------------

* 1000 MW and Larger Pumped Hydro Installations Worldwide[*død lenke*] – Electronic Storage Association. Besøkt 11. september 2010.
* Pacific Gas & Electric Company – «Helms Pumped Storage Plant».
* California ISO – «Central California Clean Energy Transmission Project (C3ETP)».
* CaISO – Central California Clean Energy Transmission Project, «Transmission Capacity for Supporting Helms PSP Pumping Operation (Average Hydro Generation)».
**Aggro Berlin** var et selvstendig tysk hiphop-plateselskap fra Berlin. Aggro Berlin består av rapperne: Sido, B-Tight, Fler, Tony D, og Kitty Kat.

Historie
--------

Plateselskapet ble grunnlagt i 2001, og de første artistene i Aggro Berlin var Sido og B-Tight, kort etter ble også Bushido medlem, som senere skiftet til Universal og etter det til Sony BMG.

Aggro Berlin er kjent for å lage musikk med ekstremt aggressive tekster. Tekstene blir kritisert for å være kvinnefiendtlig og homofiendtlig, og tekstene handler mye om sex, dop, våpen og om livet i MV (Märkisches Viertel) som er en bydel i Berlin, og blir av tyske hiphop-artister beskrevet som en ghetto.

I 2004 ble Sido's debutalbum *Maske* solgt over 100.000 ganger på få måneder og nådde Gullstatus i Tyskland, og i september i 2004 fikk Sido Comet-prisen i kategorien for beste nykommer. Siden det er Aggro Berlin et av de mest kjente plateselskapen i Tyskland.

Det tidligere Aggro Berlin medlemmet Bushido (også Sonny Black) forlot Aggro Berlin i juni 2004, og etter det har Bushido laget en rekke "Disstracks" mot Aggro Berlin, spesielt Fler, og også mot de artistene som senere har samarbeidet med Aggro Berlin. Aggro Berlin har også laget mange "Disstracks" mot Bushido og medlemmene av Ersguterjunge.

Plateselskapet ble nedlagt i 2009.

Aggro
-----

Ordet Aggro er tysk slang og betegner en person som har en aggressiv innstilling.

Referanser
----------

1. ↑  Jan Kage (24. april 2009). «"Ich hab schon 10.000, Mann"» **(tysk)**. TAZ. Besøkt 27. mars 2021.
2. 1 2  Dyfed Loesche (19. september 2015). «Was wurde aus Aggro Berlin?» **(tysk)**. Spiegel. Besøkt 27. mars 2021.
3. ↑  Dominik Schottner (19. mai 2010). «"Ihr lasst euch von Schwulen regieren"» **(tysk)**. Süddeutsche Zeitung. Besøkt 27. mars 2021.
4. ↑  Frank Castenholz (12. oktober 2020). «Die besten deutschen Songs aller Zeiten: Sido – „Mein Block"» **(tysk)**. rollingstone.de. Besøkt 28. mars 2021.
5. ↑  Lucas Vogelsang (30. oktober 2014). «Ihr Block» **(tysk)**. Der Tagesspiegel. Besøkt 28. mars 2021.
6. ↑  Markus Schneider (8. juni 2008). «Den Faxen entwachsen» **(tysk)**. Spiegel. Besøkt 28. mars 2021.
7. ↑  Laura Sophia Jung (20. november 2019). «Ein bisschen Beef muss sein» **(tysk)**. Welt. Besøkt 28. mars 2021.

|  |  |
| --- | --- |
| Oppslagsverk/autoritetsdata | MusicBrainz **·** MusicBrainz **·** Discogs
 |

Portal: Tyskland
**Helmut Berthold** (født 19. april 1911, død 2000) var en tysk håndballspiller som deltok i de olympiske leker 1936 i Berlin.

Berthold ble olympisk mester i håndball under OL 1936 i Berlin. Han var med på det tyske laget som vant håndballturneringen. Det var første gang håndball var olympisk sport. Seks lag deltok i turneringen som ble avviklet i perioden 6. til 14. august. Tyskland vant alle sine fem kamper, i finalerunden beseiret de Ungarn med 19-6, Sveits med 16-6 og Østerrike med 10-6. Berthold spilte to kamper i OL-turneringen.

OL-medaljer
-----------

* 1936 Nazi-Tysklands flagg Berlin – Gull **Gull** i håndball (Tyskland)

Referanser
----------

1. ↑   sports-reference.com, Sports-Reference.com olympisk utøver-ID be/helmut-berthold-1, besøkt 9. oktober 2017[Hentet fra Wikidata]

Eksterne lenker
---------------

* (en) Helmut Berthold – Olympedia Rediger på Wikidata

* (en) Helmut Berthold – Sports-Reference (OL-resultater – arkivert) Rediger på Wikidata

* (en) Helmut Berthold – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**George Judd Harding** (født 1788, død 1860) var britisk offiser, generalløytnant som ble generalguvernør på Jersey.

Militær karriere
----------------

Harding ble offiser i Royal Engineers, det kongelige britiske ingeniørkorpset i 1802. Han deltok i Napoleonskrigene, ble utplassert først i Messina på Sicilia i 1807, og deretter på Gibraltar hvor i 1810 han samarbeidet med Charles Holloway om riving av to spanske festninger og resten av de spanske forsvarsverkene på Gibraltar. Han var sjefingeniør på Gibraltar i tiden rundt 1831.

Han ble utnevnt til guvernør på Jersey i 1856. og var også, som oberst sjef for Royal Engineers.

I 1860 ble fikk han utmerkelsen Order of the Bath og det samme året døde han.

Ettermæle
---------

På Gibraltar arbeidet han med en rekke festningsverker. Blant annet restaureringen av et batteri, som ble oppkalt etter ham Hardings batteri på Europa Point, den sørlige spissen av Gibraltar. Ved et tidspunkt var dette stedet kjent som «Harding's Point».

Referanser
----------

1. ↑  **The London Gazette**: no. 15521. s. 1073 (PDF), 8. oktober 1802.
2. ↑  History of the Royal Sappers and Miners
3. ↑  *Parliamentary Papers, House of Commons and Command*. Great Britain. Parliament. House of Commons. 1834. s. 29.
4. ↑  Guernsey, World Statesmen
5. ↑   *The London Gazette*: no. 22269. s. 2147 (PDF), 31. mai 1859.
6. ↑   *The Edinburgh Gazette*, 22. mai 1860, utgave 7016, side 671
7. ↑  Europa Point, *Government of Gibraltar - Tourist Board*

  


|  |  |
| --- | --- |
| Oppslagsverk/autoritetsdata | Prabook
 |
**Mindekirken** eller **The Norwegian Lutheran Memorial Church of Minneapolis** er en luthersk kirke i Minneapolis. Den er den ene av to kirker i USA med norsk bakgrunn hvor det fortsatt blir avholdt gudstjenester på norsk. Den andre er Minnekirken i Chicago, Illinois. Kong Harald er kirkens høye beskytter.

Historie
--------

Mindekirkens menighet ble grunnlagt i 1922 av den evangelisk-lutherske kirke som et svar på den raske tilbakegangen i bruk av norsk som hadde vært i utstrakt bruk i de mange norsk-amerikanske menigheter i det norskættede USA. 

Byggingen av kirken kom istand etter at det i 1925 ble arrangert en minnemarkering for emigrantskipet «Restauration» i Saint Paul, Minnesota. Mindekirken ble innviet 4. mai 1930.

Kirken har ved flere anledninger hatt besøk av den norske kongefamilien. Kong Olav V besøkte kirken 4. november 1975.

Målsetninger
------------

Mindekirkens målsetning er:
*Å virke som et åndelig senter for den skandinavisk-amerikanske befolkning, holde Gudstjenester både på norsk og engelsk. Å være varm og inkluderende for besøkende og menighetens medlemmer. et sted hvor folk kan komme sammen på tvers av alder og kulturell bakgrunn. Å oppmuntre til aktiviteter, slike som Leiv Eriksson International Festival, Syttende mai feiringer, konserter. selskapelige sammenkomster og språundervisning..*[]

Eksterne lenker
---------------

* Mindekirkens hjemmeside

  


|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Helmholtz-Zentrum Berlin für Materialien und Energie** (**HZB**) er et tysk forskningsinstitutt som frem til 4. juni 2008 var kjent som *Hahn-Meitner-Institut* (HMI), og som 11. November samme år ble slått sammen med *Berliner Elektronenspeicherring-Gesellschaft für Synchrotronstrahlung* (BESSY). Forskningsinstituttet har fasiliteter i ortsteilene Wannsee (Lise-Meitner-Campus) og Adlershof (Wilhelm-Conrad-Röntgen-Campus) i bydelen Steglitz-Zehlendorf i Berlin. Det er en del av Helmholtz-Gemeinschaft og finansieres både av den føderale regjeringen og delstatsregjeringen i Berlin. 

Forskningsinstituttet ble grunnlagt i 1959 under navnet *Hahn-Meitner-Institut für Kernforschung*, og er oppkalt etter kjemikeren og nobelprisvinneren Otto Hahn og hans kollega, atomfysikeren Lise Meitner, som begge var pionerer innen radiokjemi og atomfysikk. I dag driver instituttet grunnforskning innen materialvitenskap (strukturbestemmelse, nøytronspredning, solceller, med mer) og noe radiologi. Instituttet har flere synkrotroner og har spesialisert seg på forskning ved kraftige magnetfelt og lave temperaturer. Det har omtrent 1 100 ansatte, hvorav rundt 40 prosent er forskere.

Eksterne lenker
---------------

* (en) Offisielt nettsted Rediger på Wikidata

* (en) Helmholtz-Zentrum Berlin für Materialien und Energie – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** VIAF **·** GND **·** LCCN **·** ISNI **·** SUDOC **·** EU mva-nr.
 |
**George Frederick Garbutt** (født 18. juni 1903, død 21. september 1967) var en canadisk ishockeyspiller som deltok i vinter-OL 1932 i Lake Placid.

Garbutt ble olympisk- og verdensmester i ishockey i vinter-OL 1932 i Lake Placid. Han spilte på *Winnipeg Hockey Club* som representerte Canada i OL-turneringen. Det canadiske laget vant ishockeyturneringen som besto av fire lag og alle lagene møttes to ganger. Det var to meget jevne kamper mellom USA og Canada, den første vant Canada med 2-1 etter forlengning og den andre sluttet uavgjort 2-2. Canada vant sitt fjerde strake olympiske gull i ishockey foran USA sølv og Tyskland bronse. Den fjerde olympiske turneringen i ishockey var også det sjette verdensmesterskapet i ishockey. Spillerne på Canadas OL-lag var Garbutt, William Cockburn, Clifford Crowley, Albert Duncanson, Roy Hinkel, Victor Lindquist, Norman Malloy, Walter Monson, Kenneth Moore, Romeo Rivers, Harold Simpson, Hugh Sutherland, Stanley Wagner og Aliston Wise. Garbutt spilte en kamp og scoret et mål.

OL-medaljer
-----------

* Gull 1932 USAs flagg Lake Placid - **Gull** i ishockey Canadas flagg Canada

VM-medaljer
-----------

* Gull 1932 USAs flagg Lake Placid - **Gull** i ishockey Canadas flagg Canada

Referanser
----------

Eksterne lenker
---------------

* (en) George Garbutt – Olympics.com Rediger på Wikidata

* (en) George Garbutt – Olympedia Rediger på Wikidata

* (en) George Garbutt – Sports-Reference (OL-resultater – arkivert) Rediger på Wikidata

* (en) George Garbutt – databaseOlympics.com (arkivert) Rediger på Wikidata

* (en) George Garbutt – Eurohockey.com Rediger på Wikidata

* (en) George Garbutt – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
***Helminthostachys*** er en planteslekt av urter som tilhører ormetungefamilien. Denne familien har lenge blitt regnet inn under bregneplantene. 

Slekten har bare én kjent art.

De regnes fortsatt oftest til ordenen Ophioglossales, kanskje hjemhørende innenfor bregneplanter eller som en søstergruppe av karsporeplanter direkte under karplantene. Nye forskning har imidlertid vist at de ser ut til å være i nærmere slekt med familien Psilotaceae enn med bregner. 

*Helminthostachys* vokser i sørøstre Asia og Australia. I Asia går den under navnet **Kamraj**, i Australia kalles den **Tukod-langit**.

Røttene høstes midtsommers og brukes i Kina som naturmedisin, under navnet "Di wu gong". Også i malaysiaer den en noe brukt naturmedisin.

Arter
-----

Slekten *Helminthostachys* har hittil bare én kjent art:

* *Helminthostachys zeylanica (Helminthostachys)* (Asia, Australia)

En annet, noe brukt navn for den samme arten er *Helminthostachys dulcis*.

Eksterne lenker
---------------

* (en) *Helminthostachys* i Encyclopedia of Life Rediger på Wikidata

* (en) *Helminthostachys* i Global Biodiversity Information Facility Rediger på Wikidata

* (en) *Helminthostachys* hos ITIS Rediger på Wikidata

* (en) *Helminthostachys* hos NCBI Rediger på Wikidata

* (en) *Helminthostachys* hos The International Plant Names Index Rediger på Wikidata

* (en) *Helminthostachys* hos Tropicos Rediger på Wikidata

* (en) *Kategori:Helminthostachys* – bilder, video eller lyd på Wikimedia Commons Rediger på Wikidata

* *Helminthostachys* – detaljert informasjon på Wikispecies Rediger på Wikidata
* *Helminthostachys zeylanica* - bilder og info

|  |  |
| --- | --- |
| Oppslagsverk/autoritetsdata | Encyclopædia Britannica
 |
Yangpachendalen

**Damxung** (kinesisk: 当雄县; pinyin: *Dāngxióng Xiàn*; tibetansk: འདམ་གཞུང་རྫོང་ ; Wylie : *dam gzhung rdzong*) er et fylke i byprefekturet Lhasa i den autonome region Tibet i Folkerepublikken Kina. 

Befolkningen var på 38 473 innbyggere i 1999, 42 000 ifølge en kilde fra 2008

Administrative enheter
----------------------

Damxung består av to storkommuner (*zhen*) og seks kommuner (*xiang*):

|  | Tibetansk | Wylie | Kinesisk | Pinyin |
| --- | --- | --- | --- | --- |
| Damquka | འདམ་ཆུ་ཁ། | ’dam chu kha | 当曲卡镇 | Dāngqǔkǎ Zhèn |
| Yangbajain | ཡངས་པ་ཅན།། | yangs pa can | 羊八井镇 | Yángbājǐng Zhèn |
| Gyaidar | རྒྱས་དར།། | rgyas dar | 格达乡 | Gédá Xiāng |
| Nyingzhung | སྙིང་དྲུང། | snying drung | 宁中乡 | Níngzhōng Xiāng |
| Gongtang | ཀོང་ཐང། | kong thang | 公塘乡 | Gōngtáng Xiāng |
| Lungring | ལུང་རིང། | lung ring | 龙仁乡 | Lóngrén Xiāng |
| Wumatang | དབུ་མ་ཐང། | dbu ma thang | 乌玛塘乡 | Wūmǎtáng Xiāng |
| Namco | གནམ་མཚོ། | gnam mtsho | 纳木错乡 | Nàmùcuò Xiāng |

Økonomi
-------

De viktigske gruveressurster er sulfur, kaolin, pozzolana, gips og turf. Dyrehold er viktig i området: Yaker, sauer, geiter og hester.

Samferdsel
----------

Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.

Jordskjelv 2008
---------------

Et jordskjelv med en styrke på 6,4 momentmagnituder rammet området den 6. oktober 2008.

Referanser
----------

1. ↑  National Population Statistics Materials by County and City - 1999 Period, *i* China County & City Population 1999, Harvard China Historical GIS
2. ↑  Tibet/séisme : neuf morts et non 30 comme annoncé dans un premier temps

Eksterne lenker
---------------

* Offisielt nettsted Rediger på Wikidata

* (en) Damxung County – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
«Jolly Roger»
Et **sjørøverflagg**, eller **piratflagg**, er et flagg som ble benyttet av europeiske og amerikanske sjørøvere før morsesignalenes tid for å signaliserer fiendtlige hensikter. I over 200 år har det svarte flagget med hodeskalle og kryssede knokkelbein vært symbolet på sjørøvere over hele den vestlige verden. Dette symbolet har blitt brukt i filmer, musikaler, bøker og teateroppsetninger, men er bare ett av mange typer sjørøverflagg, og det er langt fra det mest vanlige sjørøverflagget.

Sjørøverne som opererte på 1600- og 1700-tallet hadde egne flagg, som regel med blodrød eller svart bakgrunn. På disse kunne de forskjellige kapteinene utfolde seg med motiver som regel henspillet på vold, død og kort tid.[]

Motivene
--------

De mest kjente motivene er:

* Blødende hjerter
* Brennende kuler
* Timeglass
* Spyd
* Huggerter
* Hodeskaller
* Hele skjeletter
* En kombinasjon av to eller flere av disse symbolene

Det fantes også helt personlige flagg. Piratkapteinen Bartholomew Roberts fikk laget et flagg som viste ham stående på to hodeskaller. Disse skulle representere innbyggerne på de to øyene Barbados og Martinique hvor myndighetene var svært ivrige etter å få ham arrestert.

De vanligste piratflaggene var sannsynligvis de som kun var svarte eller røde, uten symbolikk. Disse flaggene hadde sin egen symbolikk i selve fargene, svart for død eller rød for kamp. Denne fargesymbolikken var kjent på sjøen og var ikke begrenset til bruk blant pirater. Det lå også en intern kode i det røde flagget. Ble det svarte flagget heist var det mulig for den som ble angrepet å be om nåde, mens det røde flagget ble heist i tilfeller der man ikke kunne forvente å bli spart.

På engelsk kalles piratflagget som regel *the Jolly Roger*. Forklaringen på dette uttrykket er noe uklar, men en av de mest sannsynlige er at det kommer fra det franske uttrykket *jolie rouge* som betyr "vakre røde". En annen teori er at det er en omskrivning av *Old Roger* som er en betegnelse på Djevelen. En tredje teori henviser til den tamilske piraten Ali Raja som herjet i det indiske hav på denne tiden.

I moderne tider blir piratflagget ofte brukt av ubåter etter et vellykket tokt. Bakgrunnen for dette er at engelske admiraler på begynnelsen av 1900-tallet mente at undervannskrigføring var 'forbannet uengelsk' og at ubåtkapteiner skulle vært hengt på linje med pirater. Dette førte til at engelske ubåter førte piratflagg da de kom inn til havn etter å ha torpedert tyske fartøy under første verdenskrig.

Eksempler på piratflagg
-----------------------

* Jack Rackhams flagg Jack Rackhams flagg
* Stede Bonnets flagg Stede Bonnets flagg
* Edward Teachs flagg Edward Teachs flagg
* Thomas Tews flagg Thomas Tews flagg
* Emanuel Wynnes flagg Emanuel Wynnes flagg
* Henry Everys flagg Henry Everys flagg

Se også
-------

* Dødningehode
* Totenkopf
* Død (symbol)
* Memento mori

Litteratur
----------

* Cordingly, David 1995 *Under the Black Flag: the Romance and the Reality of Life among the Pirates* (New York)
Changthangi er én av flere kasjmir-produserende geiteraser
**Kasjmirull** eller **kasjmirfiber** refererer til de fine fibrene som vokser som underpelsen hos noen typer geiter (*Capra*), som levernaturlig i eller er avlet for store høyder i verdens kalde regioner. Det finnes ingen spesiell kasjmir-produserende geit i verden, selv om mange later til å tro at kasjmirull kommer fra ei geiterase kalt kasjmirgeit. Dette er imidlertid ikke riktig. Kasjmirull kommer faktisk fra en rekke ulike geiteraser og økotyper, som er avlet for spesielle klimaforhold, som gir slik ull og derfor kalles kasjmirgeiter. Kasjmirull kalles også *dunull*, fordi den ikke klør selv om den ligger direkte mot kroppen.

Pelsen hos kasjmirgeiter består av to deler; dekkhår kalt ragg og underull kalt kasjmirull. Ragget er tykkere og lengre og har en medulla (kanal) i midten av fiberen. Det beskytter dyret mot fysiske skader. Kasjmirull isolerer og beskytter dyret mot kulde. Kasjmirfibrene ligner ekte ull, som er som en sylinder full av keratin. Tre typer av medulla er blitt gjenkjent i hår; kontinuerlig medulla, uavbrutt medulla, og avbrutt medulla med få korte brudd og fragmentering, der få deler av medulla er synlige.

Kasjmirgeiter blir i hovedsak avlet fram i områder av verden der mulighetene for alternative inntektskilder, som fra industri og jordbruk, er sterkt begrenset. Derfor vil oppdrett av kasjmir-produserende geiter oppmuntre landsbyboerne til å bo i de samme landlige og nomadiske områdene, i stedet for å migrere til byer.

Den største kasjmir-produsenten i verden er Kina, som står for mer enn 70 %. Deretter følger Mongolia med cirka 20 %. Hvor fine fibrene er vil avgjøre prisen. Mongolia har i så måte en gjennomsnittlig finhet på cirka 14–15,5 μm, mens Iran og Kasakhstan til sammenligning har en gjennomsnittlig fiberfinhet på henholdsvis 17,5–18 μm og 19–19,5 μm, mens tilsvarende data ikke er tilgjengelig for Kina.

Se også
-------

* Ragg
* Ull
* Kashmir

Referanser
----------

1. 1 2 3 4  Seyed Abbas Rafat (2020) *New Look on an Ancient Fiber of Cashmere*. IntechOpen, DOI:  In Sándor Kukovics (2020) *Goats (Capra)*. ISBN 978-1-83881-053-5 DOI:

Eksterne lenker
---------------

* (en) Cashmere wool – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin **·** GND **·** KulturNav
 |
**«Mind Games»** er en sang av John Lennon fra albumet fra 1973 med samme navn. Sangen var opprinnelig påbegynt som «Make Love Not War» og ble framført under Top of the Pops i 1970. Sangen ble ikke ferdigstilt før i 1973. Da var den hippie-aktige teksten forandret og baserte seg på boken *Mind Games* av Robert Masters og Jean Houston. Boken handlet om mental oppfyllelse gjennom økt bevissthet. Musikalsk var det et skifte i stil tilbake til pop-rock, et skritt unna de radikale slagordene fra *Some Time in New York City*. Det er blitt spekulert i at nettopp den radikale politiske retningen og den manglende suksessen fra det forrige albumet var med på å påvirke Lennons dårlige resultater, skjønt plasseringene, attendeplass i USA og tjuesjette i Storbritannia, var klart bedre enn forrige single.

Besetning
---------

John Lennon: vokal, gitar
David Spinozza: gitar
Ken Ascher: keyboard
Gordon Edwards: bassgitar
Jim Keltner: trommer

Referanser
----------

1. ↑  Mind Games - Beatles Bible

|  |  |
| --- | --- |
| Oppslagsverk/autoritetsdata | MusicBrainz
 |
Plakater av filmen i bakgrunnen
***Sjøulvene*** (originaltittel: *The Sea Wolves*) er en britisk-amerikansk krigsfilm fra 1980 med Gregory Peck, Roger Moore og David Niven i hovedrollene. Regi er ved Andrew V. McLaglen. Filmen er basert på en sann historie fra Goa under andre verdenskrig, der et hemmelig britisk angrep ble rettet mot et tysk spionskip. Filmmanuset var basert på James Leasors bok *Boarding Party: The Last Action of the Calcutta Light Horse* fra 1978.

Handling
--------

Året er 1943 og den britiske etterretningstjenesten i India har oppdaget at hemmelig informasjon har kommet på avveie og rett i hendene på tyskerne via skipet Erhenfels. Informasjonen blir videreformidlet til tyske ubåter som bruker den til å angripe allierte skip i Det indiske hav. Det tyske spionskipet må stoppes, men befinner seg imidlertid på Goa, som i 1943 tilhører det nøytrale Portugal. Skipet kan derfor ikke angripes av ordinære styrker. Gamle veteraner fra Calcuttas lette kavaleriregiment får derfor i oppdrag å sprenge det tyske fartøyet.

Om filmen
---------

Anmelderne
Aftenpostens filmanmelder gav den blandet mottakelse. Anmelderen skrev blant annet at: «Regien er traust og uten overraskelser, menneskene er pappfigurer, men det smeller altså meget».

Innspilling
Filmen ble innspilt på Goa, i Tyskland og Pinewood Studios.

Rollebesetning
--------------

|  |  |
| --- | --- |
| * Gregory Peck ... Oberst Lewis Gordon Pugh
* Roger Moore ... Kaptein Gavin Stewart
* David Niven ... Oberst W.H. Grice
* Trevor Howard ... Jack Cartwright
* Barbara Kellerman ... Mrs. Cromwell
* Patrick Macnee ... Major 'Yogi' Crossley
* Kenneth Griffith ... Wilton
* Patrick Allen ... Colin Mackenzie
 | * Wolf Kahler ... Trompeta
* Robert Hoffmann ... Ubåtkaptein
* Dan van Husen ... U-Boat First Officer
* George Mikell ... Kaptein på spionskipet Ehrenfels
* Bernard Archard ... Underhill
* Martin Benson ... Mr. Montero
* Faith Brook ... Mrs. Doris Grice
* Allan Cuthbertson ... Dickie Melborne
 |

Historisk bakgrunn
------------------

Hendelsen som filmen skildrer ble kalt «Operation Boarding Party» av britisk etterretning og ble av politiske årsaker holdt hemmelig til 1978.

Referanser
----------

1. ↑  Aftenposten – Film (10.1.1981, s.16)

Eksterne lenker
---------------

* (en) *Sjøulvene* på Internet Movie Database Rediger på Wikidata

* (no) *Sjøulvene* hos Filmfront Rediger på Wikidata

* (sv) *Sjøulvene* i Svensk Filmdatabas Rediger på Wikidata

* (da) *Sjøulvene* i Danmark Nationale Filminstitut Rediger på Wikidata

* (en) *Sjøulvene* på AllMovie Rediger på Wikidata

* (fr) *Sjøulvene* på Allociné Rediger på Wikidata

* (nl) *Sjøulvene* på MovieMeter Rediger på Wikidata

* (en) *Sjøulvene* på Turner Classic Movies Rediger på Wikidata

* (en) *Sjøulvene* på American Film Institute Rediger på Wikidata

* (en) *Sjøulvene* på Rotten Tomatoes Rediger på Wikidata

Portal: Film
| Medaljeoversikt |
| --- |
| Konkurrerte for Estlands flagg Estland |
|  i langrenn: |
| Langrenn U23-VM |
| Bronse | 2007 Tarvisio | Sprint klassisk |

**Piret Pormeister** (født 16. mai 1985 i Tallinn) er en estisk langrennsløper, som representerer Sportsclub Sparta.

5. mars 2004 debuterte hun i verdenscupen i langrenn under sprinten i Lahtis, hvor hun endte på en 56.-plass.

Pormeister ble tatt ut i den estiske troppen til Vinter-OL 2006 i Torino, og kom hjem med 15.-plass på lagsprint, 17.-plass i stafett og 54.-plass på sprinten.

Året etter, under U23-VM på ski 2007 i Tarvisio tok Pormeister bronse i klassisk sprint, bak slovakiske Alena Procházková og Laura Valaas fra USA. Bronsemedaljen resulterte i uttak til Ski-VM 2007 i Sapporo, men Pormeister kom seg akkurat ikke videre fra prologen under den klassiske sprinten med sin 31.-plass. Lagsprinten dagen etter endte med 18.-plass, mens Estland fullførte stafetten uka etter på en 15.-plass.

Pormeister var tilbake i Ski-VM 2011 i Oslo, men klarte heller ikke denne gang å komme seg videre fra prologen. Sprint fri teknikk endte med 56.-plass i prologen og fulgte opp med 11.-plass på lagsprinten. Det samme gjentok seg i Val di Fiemme under Ski-VM 2013; 44.-plass i prologen på den klassiske sprinten og 15.-plass i lagsprinten.

Under Ski-VM 2015 i Falun kvalifiserte heller ikke Pormeister seg til den klassiske sprinten med kun 43. beste tid, og denne gangen deltok ikke Estland i lagsprinten.

Referanser
----------

1. ↑   (på en) *Olympedia*, 2006, Wikidata Q95606922,

Eksterne lenker
---------------

* (en) Piret Pormeister – Olympedia Rediger på Wikidata

* (en) Piret Pormeister – Sports-Reference (OL-resultater – arkivert) Rediger på Wikidata

* (en) Piret Pormeister – FIS (langrenn) Rediger på Wikidata
Blåhvalen er et sjøpattedyr, men også det største dyret som noen gang har levd på kloden vår.
**Sjøpattedyr** er en uensartet gruppe med pattedyr som evolusjonært er tilpasset et liv i havet og enten tilbringer hele eller store deler av tiden i dette elementet. De har alle lunger og puster luft, men mye av tiden går med til å lete etter mat neddykket i vann.

Hva er sjøpattedyr?
-------------------

Sjøpattedyrene består av tre homogene grupper med dyr, i prinsippet hvaler, seler og sjøkyr. Selv om sistnevnt gruppen i varierende grad også tilbringer tid i ferskvann og derfor ikke bare er marine, men også helt eller delvis limniske, blir denne gruppen regnet som sjøpattedyr. Fellesnevneren er derfor at dette er pattedyr som helt eller delvis har mistet sine terrestriske evner, selv om seler såvidt kan bevege seg på land og gjør det for en stor del under forplantningsprosessen, til fordel for et liv i vann. Det eneste de tre gruppene med sjøpattedyr virkelig har til felles er at de opprinnelige nedstammer fra landpattedyr og har vært igjennom en evolusjonær og morfologisk forandringsprosess som har tilpasset dem til et liv i vann.

Sjøpattedyr kan være neddykket i vann i lang tid, om enn varierende grad. Dyra har imidlertid forbausende små lunger, men de har utviklet spesielt store oksygenlagre som hjelper dem. Oksygengassen fraktes rundt i blodet bundet til hemoglobin, som finnes i de røde blodcellene. Sjøpattedyr har stort blodvolum i forhold til landpattedyr. Dessuten inneholder hver volumenhet blod mange røde blodceller. I tillegg til dette inneholder musklene mye myoglobin, som kan lagre oksygen.

### Fotogalleri

* Hvithval (Delphinapterus leucas) tilhører gruppen hvalerHvithval   
(*Delphinapterus leucas*)   
tilhører gruppen hvaler
* Tumler (Tursiops truncatus) tilhører gruppen delfinerTumler   
(*Tursiops truncatus*)   
tilhører gruppen delfiner
* Sørafrikansk pelssel (Arctocephalus pusillus) tilhører gruppen selerSørafrikansk pelssel   
(*Arctocephalus pusillus*)   
tilhører gruppen seler
* Dugong (Dugong dugon) tilhører gruppen sjøkyrDugong   
(*Dugong dugon*)   
tilhører gruppen sjøkyr

Hva er ikke sjøpattedyr?
------------------------

Nå finnes det også en rekke andre pattedyr som tilbringer storparten av livet i vann og derfor kan kalles marine pattedyr, men dyr som isbjørn, bever og flere små gnagere, spissmus, mårdyr som mink og ilder, samt mer sjeldne arter som nebbdyr og giganter som flodhestén regnes allikevel ikke med blant sjøpattedyrene. De har heller ikke mistet sine terrestriske evner og kan bevege seg mer eller mindre fritt på land, når de vil.

Se også
-------

* Marine pattedyr
* Landpattedyr
* Pattedyr
* Liste over pattedyr i Norge

Litteratur
----------

* Wilson, Don E. and Mittermeier, Russell A. *Handbook of the Mammals of the World - Volume 4: Sea Mammals*, pp. 614, pub. July 2014, ISBN 978-84-96553-93-4

|  |  |
| --- | --- |
| Oppslagsverk/autoritetsdata | Store norske leksikon
 |
Caltagirone
**Caltagirone** er en by og en kommune i storbyområdet Catania i regionen Sicilia i Italia. Kommunen har om lag 39 000 innbyggere med et areal av 382 km². Byen Caltagirone ligger 608 meter over havet, 70 km sørvest for provinshovedstaden Catania.

Byen har i lang tid vært kjent for sin produksjon av keramikk, særlig majolika- og terrakotta-varer.[] I dag er produksjonen i større grad vendt mot fremstilling av skulpturer i keramikk og terrakotta.[] Næringslivet ellers er basert på landbruk: dyrking av druer, oliven og fersken.

Byen ble nesten fullstendig lagt i ruiner under Sicilia-jordskjelvet i 1693. Mange offentlige og private bygninger ble siden bygd i en enhetlig barokkstil. Dette er hovedgrunnen til at byen, sammen med flere byer i Val di Noto, ble tatt med på UNESCOs verdensarvliste i 2002.[]

Caltagirone er kjent som fødestedet til Luigi Sturzo, grunnlegger av *Partito Popolare Italiano*, det senere Democrazia Cristiana.

Referanser
----------

1. ↑  «Superficie di Comuni Province e Regioni italiane al 9 ottobre 2011». Istituto nazionale di statistica. Besøkt 16. mars 2019.
2. ↑  «Popolazione Residente al 1° Gennaio 2018». Istituto nazionale di statistica. Besøkt 16. mars 2019.

Eksterne lenker
---------------

* Offisielt nettsted Rediger på Wikidata

* (en) Caltagirone – kategori av bilder, video eller lyd på Commons Rediger på Wikidata

* (en) Caltagirone – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** VIAF **·** GND **·** LCCN **·** NKC **·** GeoNames **·** MusicBrainz
 |
Adelstittelen hertug av Gordon har blitt opprettet en gang som skotsk og en gang som britisk.

Hertugdømmet, som fikk sitt navn fra Gordonfamilien, og ble først opprettet for den fjerde marki av Huntly den 3. november 1684. Da dette skjedde fikk han samtidig beholde titlene *marki av Huntly*, *jarl av Huntly og Enize* (tre titler han hadde før han ble hertug). Han ble samtidig **vicomte av Inverness** og **Lord Strathaven, Balmore, Auchindoun, Garthie og Kincardine**. 2. juli 1784 ble den fjerde hertug gjort til jarl av Norwich og Baron Gordon av Huntly. Hovedsetet til familien Gordon var Gordon Castle. Hertugtittelen, og alle de andre subsidiære titlene knyttet til hertugen, ble opphevet i 1836 da George Gordon, 5. hertug av Gordon døde uten arvinger. 

De fleste eiendommer tilhørende Gordonfamilien passerte til sønnen til den 5. hertugens eldste søster Charles Gordon-Linnox. Han var den 5. hertug av Richmond og hadde sitt sete i Goodwood House i Sussex. I 1876 ble han gjort til 1. hertug av Gordon ved andre opprettelse. Hertugen holder fire hertugtitler (dersom man tar med den titulære tittelen hertug av Aubigny) flere enn noen andre i det forente kongerike. Hertugdømmet Aubigny er ikke funksjonelt da de franske adelsprivilegier er avskaffet.
**Brenta** er en 174 km lang elv som springer ut fra innsjøene Caldonazzo og Levico sydøst for Trento, og renner gjennom Suganerdalen i østlig retning. Ved Bassano del Grappa forlater Brenta de sydlige Kalkalpene og fortsetter gjennom det venetianske lavlandet til den renner ut i Adriaterhavet rett sør for den venetianske lagunen i regionen Veneto.

I romertiden ble Brenta kalt Medoacus, og nær Padova delte den seg i to greiner, Medoacus Maior (Store Medoacus) og Medoacus Minor (Lille Medoacus). Elva endra elveleie en gang tidlig i middelalderen og elveleiet gjennom Padova ble overtatt av Bacchiglione.

På 1500-tallet ble en lang kanal bygd fra landsbyen Stra til Adriahavet utenom den venetianske lagunen. En annen kanal, ofte kalt Riviera del Brenta ble bygd for å gå direkte til Venezia og Padova, sistnevnte fungerte som en reservehovedstad i Republikken Venezia, og Brenta fikk derfor stor betydning som trafikkåre. Det ble etterhvert bygd store villaer langs elva og det venetianske aristokratiet brukte å seile på kanalen i gondoler eller i bekvemme båter som ble kalt *Burchielli*. Varer ble transportert på tradisjonelle prammer kalt *Burci*.

Tre av villaene langs Riviera del Brenta er i dag tilgjengelig for allmennheten: Villa Foscari, Villa Widmann - Foscari og Villa Pisani. Båtutflukter til disse med avslutning ved Markusplassen hører i dag til Venezias turistattraksjoner.

|  |  |
| --- | --- |
| Oppslagsverk/autoritetsdata | VIAF **·** GND **·** BNF **·** BNF (data) **·** NKC **·** GeoNames
 |